polyglot-tagger/wikipedia-language-snippets-filtered huggingface dataset:
వీరు భట్ల పెనుమర్రు గ్రామంలో 1926, ఆగస్టు-28వ తేదీన ఒక రైతు కుటుంబంలో జన్మించారు. వెయిట్ లిఫ్టింగ్ లో గోసాలలోని గురువు శ్రీ రంగదాసుగారి వద్ద, శిక్షణ పొందినారు. జాతీయ వెయిట్ లిఫ్టింగ్ పోటీలలో కోల్ కతా, చెన్నై, ముంబై, కొత్త డిల్లీ, జబల్ పూర్ మొదలగు నగరాలతో పాటు, విదేశాలలోని హెల్సింకీ , వార్సా , మెల్బోర్న్ , జకార్తా మొదలగు చోట్ల జరిగిన పోటీలలో ప్రథమ స్థానంలో నిలిచారు. 1951లో కోల్ కతాలో జరిగిన అన్ని విభాగాలలోనూ, శరీర సౌష్టవ పోటీలలోనూ, పసిడి పతకాలు సాధించారు. 1963లో అప్పటి భారత రాష్ట్రపతి సర్వేపల్లి రాధాకృష్ణన్ గారి చేతుల మీదుగా "అర్జున" అవార్డు అందుకున్న తొలి భారతీయుడిగా నిలిచారు.
ఎన్నో రికార్డులు:- 1951లో ఆసియా క్రీడలలో, ఇంతవరకూ ఏ భారతీయుడూ సాధించని రజత పతకాన్ని ఈయన వెయిట్ లిఫ్టింగులో సాధించారు. దేశంలో 12 జాతీయ రికార్డులు, ఆసియా ఖండంలో 4 రికార్డులు స్థాపించిన తొలి భారతీయుడు. ఈయన కృష్ణా జిల్లా క్రీడా సంఘానికి కార్యదర్శిగా పనిచేశినారు. వీరికి చలనచిత్ర రంగంలో గూడా ప్రవేశం ఉంది. "భీమాంజనేయ యుద్ధం" అను చిత్రంలో వీరి ప్రత్యర్థి శ్రీ దండమూడి రాజగోపాలరావుతో పోటీగా ఆంజనేయ పాత్ర ధరించి పలువురు ప్రశంసలు పొందినారు. వీరు 1977, నవంబరు-7న గుండెపోటుతో కన్నుమూశారు.
కుటుంబ నేపథ్యం:- వీరి ఇద్దరు సంతానం. కుమారుడు డాక్టర్ కె.పిరావు, హాంగ్ కాంగ్ విశ్వవిద్యాలయంలో పనిచేస్తున్నారు. కుమార్తె శ్రీమతి వసుంధర, విజయవాడలో గృహిణిగా ఉన్నారు.
యోధానుయోధులు:- గతంలో ఆంధ్రప్రదేశ్ లో, వెయిట్ లిఫ్టింగ్ అంటే కృష్ణాజిల్లా నే గుర్తుకు వచ్చేది. జిల్లాకు చెందిన శ్రీ కామినేని ఈశ్వరరావు, శ్రీ దండమూడి రాజగోపాలరావు వంటి యోధానుయోధులు, జిల్లాకు జాతీయ, అంతర్జాతీయ స్థాయిలో ఖ్యాతి తీసుకొని వచ్చారు. వీరితోపాటు బొబ్బా వెంకటేశ్వరరావు, ఎం.పి.రంగా, మాదు వెంకటేశ్వరరావు, సంపత్, రామస్వామి, అచ్యుతరావు వంటి ఎందరో వెయిట్ లిఫ్టర్లు 1945-70 మధ్య జిల్లాకు మంచిపేరు తీసుకొని వచ్చారు.
ప్రారంభంలో ఈ ప్రాంతం నల్గొండ జిల్లాలో భాగంగా ఉండేది. 1870లో నల్గొండను విభజించి నాగర్‌కర్నూలు జిల్లా ఏర్పాటు చేయడంతో ఈ ప్రాంతం కూడా నాగర్‌కర్నూలు జిల్లాలో చేరింది. 1883లో మహబూబ్‌నగర్ జిల్లా కేంద్రం కావడంతో ఈ జిల్లాలో భాగమై కొనసాగుతోంది. మొదట నాగర్‌కర్నూలు తాలుకాలో, ఆ తర్వాత 1986 వరకు జడ్చర్ల తాలుకాలో ఉండగా, మండల వ్యవస్థ ఏర్పాటుతో ఈ గ్రామం ప్రత్యేకంగా మండల కేంద్రం అయింది.
భూత్‌పూర్‌, తెలంగాణ రాష్ట్రం, మహబూబ్ నగర్ జిల్లా, భూత్‌పూర్‌ మండలంలోని గ్రామం. 2016 అక్టోబరు 11 న చేసిన తెలంగాణ జిల్లాల పునర్వ్యవస్థీకరణకు ముందు ఈ గ్రామం పాత మహబూబ్ నగర్ జిల్లా లోని ఇదే మండలంలో ఉండేది. తెలంగాణ ప్రభుత్వం చేసిన పురపాలక సవరణ బిల్లులో భాగంగా 2018, ఆగస్టు 2న భూత్పూర్‌ పురపాలకసంఘంగా ఏర్పడింది. ఈ గ్రామం జిల్లా కేంద్రం మహబూబ్‌నగర్‌కు 8 కిమీ దూరంలో 44వ నెంబరు జాతీయ రహదారిపై 1642' ఉత్తర అక్షాంశం, 783' తూర్పు రేఖాంశంపై ఉపస్థితియై ఉంది. మహబూబ్‌నగర్ నుంచి శ్రీశైలం వెళ్ళు ప్రధాన రహదారి కూడా గ్రామం మీదుగా వెళ్ళుచుండటంతో ఈ గ్రామం ప్రధాన రోడ్డు కూడలిగా మారింది. మొదట జడ్చర్ల తాలుకాలో భాగంగా ఉన్న ఈ గ్రామం 1986లో మండల వ్యవస్థ ఏర్పడిన పిదప ప్రత్యేకంగా మండల కేంద్రంగా మారింది.
ఈ గ్రామం దేవరకద్ర అసెంబ్లీ నియోజకవర్గం, మహబూబ్ నగర్ లోకసభ నియోజకవర్గంలో భాగంగా ఉంది. నియోజకవర్గాల పునర్విభజనకు ముందు జడ్చర్ల అసెంబ్లీ నియోజకవర్గంలో ఉండేది.2001లో గ్రామ సర్పంచిగా నారాయణరెడ్డి, 2006లో కాట్రావత్ ప్రమీల గెలుపొందినారు. 2013, ఫిబ్రవరిలో జరిగిన సహకార సంఘపు ఎన్నికలో సింగిల్ విండోలోని 13 డైరెక్టర్ స్థానాలలో పదింటిని తెరాస, రెండు తెలుగుదేశం పార్టీ, ఒక స్థానంలో కాంగ్రెస్ పార్టీ గెలుపొందాయి. 2013, జూలై 23న జరిగిన పంచాయతి ఎన్నికలలో సర్పంచిగా టి.శోభాదేవి ఎన్నికైనది.
భూత్పూర్ గ్రామపాలన గ్రామపంచాయతీచే నిర్వహించబడుతుంది. 2013 ఎన్నికల నాటికి పంచాయతి పరిధిలో 14 వార్డులు ఉన్నాయి. ఒక్కో వార్డుకు ఒక వార్డు సభ్యుడు ఎన్నికయ్యాడు. గ్రామపంచాయతికి అధిపతి సర్పంచి. 2013, జూలై 23న జరిగిన పంచాయతి ఎన్నికలలో టి.శోబాధేవి సర్పంచిగా ఎన్నికైనది. పారిశుద్ధ్యం, వీధిదీపాల ఏర్పాటు, త్రాగునీటి సరఫరా గ్రామపంచాయతి ముఖ్యవిధులు. కేంద్ర-రాష్ట్ర ఆర్థిక సంఘం నిధుల నుంచి పలు నిర్మాణ పనులు కూడా జరిగాయి. జాతీయ రహదారిపై ఉన్న ఫ్లైఓవర్ ప్రక్కనే గ్రామపంచాయతి కార్యాలయం ఉంది.
గ్రామ ప్రజల ప్రధాన జీవనాధారం వ్యవసాయము. గ్రామంలో పండించే ముఖ్యమైన పంట వరి. మొక్కజొన్న, జొన్నలు, కందులు కూడా పండిస్తారు. వరి పంట ఖరీఫ్, రబీలలో పండగా, మొక్కజొన్న, జొన్నలు, కందులు ఖరీఫ్‌లో మాత్రమే పండుతుంది. ఇక్కడ పండించే పంటను వ్యవసాయదారులు జడ్చర్ల లేదా మహబూబ్‌నగర్ మార్కెట్ కమిటీలకు తరలించి విక్రయిస్తారు. ఇవి కాకుండా కూరగాయలు పండించి స్థానికంగా విక్రయిస్తారు. ప్రతి ఆదివారం రోజు జాతీయ రహదారి ప్రధాన కూడలి వద్ద పెద్ద సంత జరుగుతుంది.
చరిత్రలో బూదపురంగా పిలువబడిన ఈ గ్రామం పలు యుద్ధాలకు స్థానమైంది. తొలి తెలుగు కవయిత్రి కుప్పాంబిక వేయించిన శాసనంతో పాటు ఈ గ్రామంలో గోనరెడ్ల పాలకులకు, చాళుక్యులకు సంబంధించిన పలు చారిత్రక ఆధారాలు, శాసనాలున్నాయి.ఈ గ్రామంలోనే కాకుండా గ్రామ పరిసరాలలో కూడా పలు చారిత్రక ఆధారాలు, శాసనాలు ఉన్నాయి. ఒకప్పుడు రాజధానులుగా వర్థిల్లిన వర్థమానపురం, కందూరు లాంటి చారిత్రక ప్రాంతాలు కూడా గ్రామానికి సమీపంలోనే ఉన్నాయి.
ఈ గ్రామం 16 డిగ్రీల ఉత్తర అక్షాంశంపై ఉండుట వల్ల జిల్లాలోని ఇతర ప్రాంతాల వలె ఇక్కడ కూడా వేసవిలో వేడిగా ఉంటుంది. ఏప్రిల్, మేలలో 39 డిగ్రీల సెంటిగ్రేడ్ వరకు గరిష్ఠ ఉష్ణోగ్రత, డిసెంబరు-జనవరిలలో 16 డిగ్రీల సెంటిగ్రేడ్ వరకు కనిష్ఠ ఉష్ణోగ్రతలు నమోదు అవుతుంటాయి. ఈ గ్రామం సరాసరి వార్షిక వర్షపాతం 626 మిల్లిమీటర్లు. ఇందులో అధికభాగం జూన్-జూలై మాసాలలో నైరుతి రుతుపవనాల వల్ల కురుస్తుంది.
గ్రామంలో రెండు మండల పరిషత్తు ప్రాథమిక పాఠశాలలు, ఒక ఉర్దూమీడియం మండల పరిషత్తు ప్రాథమిక పాఠశాల, ఒక జిల్లాపరిషత్తు ఉన్నత పాఠశాల, ఒక మండల పరిషత్తు ప్రాథమికోన్నత పాఠశాల, ప్రైవేట్ పాఠశాలలు (శ్రీసత్యసాయి గురుకులం ఉన్నత పాఠశాల, న్యూటాలెంట్ స్కూల్, వివేకానంద విద్యాలయం) ఉన్నాయి. గ్రామంలో డిగ్రీ కళాశాల లేదు. దీనికై విద్యార్థులు మహబూబ్‌నగర్ పట్టణానికి లేదా జడ్చర్లకు వెళ్ళవలసివస్తుంది.
ఆదాయవనరులు: గ్రామపంచాయతికి ముఖ్యంగా వసూలు చేసే ఇంటి పన్నులు, నీటి పన్నులు, లైసెన్స్ ఫీజు, అనుమతి ఫీజుతదితరాలే కాకుండా 13వ ఆర్థిక సంఘం నిధులు, రాష్ట్ర ఆర్థిక సంఘం నిధులు కూడా లభిస్తాయి. ఆర్థిక సంఘం నిధుల నుంచి నిర్మాణాత్మకమైన పనులు అనగా కాల్వల నిర్మాణం, స్లాబుల నిర్మాణం, ప్రహరీ గోడలు, బోర్‌వెల్స్ వేయడం తదితరాలకై వినియోగించబడుతుంది.
గ్రామం నడిబొడ్డున పురాతనమైన నందీశ్వరాలయం ప్రక్కనే శాఖా గ్రంథాలయం ఉంది. తెలుగు. హిందీ, ఆంగ్లం, ఉర్దూ పుస్తకాలే కాకుండా దినపత్రికలు, వారపత్రికలు గ్రామస్థులకు అందుబాటులో ఉన్నాయి. ఈ శాఖా గ్రంథాలయానికి కావలసిన వనరులు జిల్లా గ్రంథాలయ సంస్థ నుంచి సమకూరుతుంది. ఉదయం, సాయంత్రం వేళలలో గ్రంథాలయం పనిచేస్తుంది.
రోడ్డు రవాణా: జిల్లా కేంద్రానికి అతిసమీపంలో ఉండుట, 44వ నెంబరు జాతీయ రహదారిపై ఉండుటచే రవాణా పరంగా గ్రామానికి మంచి సౌలభ్యం ఉంది. భూత్పూర్ ప్రముఖ కూడలి ప్రదేశం. జాతీయ రహదారిపై నుంచి హైదరాబాదు- బెంగుళూరు వైపులకే కాకుండా కూడలి నుంచి మహబూబ్‌నగర్, శ్రీశైలం వైపు రహదారులున్నాయి. జాతీయ రహదారిపై ఫ్లైఓవర్ నిర్మించబడింది.
ఈ గ్రామం 1642' ఉత్తర అక్షాంశం, 783' తూర్పు రేఖాంశంపై ఉంది. భౌగోళికంగా ఈ గ్రామం మండలంలో ఉత్తరం వైపున మహబూబ్‌నగర్ మండలం సరిహద్దులో ఉంది. ఉత్తరాన మహబూబ్‌నగర్ మండలం ఉండగా, తూర్పున తాడిపర్తి, కొత్తూర్ గ్రామాలు, దక్షిణాన కొత్తమొల్గర, గోప్లాపూర్ ఖుర్డ్ గ్రామాలు, పశ్చిమాన అమిస్తాపూర్ గ్రామం సరిహద్దులుగా ఉన్నాయి.
గ్రామంలో మండల కార్యాలయాలతో పాటు, గ్రామపంచాయతి కార్యాలయం, సహకార పరపతి సంఘం, ప్రాథమిక ఆరోగ్య కేంద్రం, శాఖా గ్రంథాలయం, వ్యవసాయ కార్యాలయం, ఉప-తపాలా కార్యాలయం ఉన్నాయి. శ్రీసత్యసాయి గురుకుల పాఠశాలతో పాటు గ్రామంలో జడ్పీ, మండల పరిషత్తు, ప్రైవేటుకు సంబంధించిన పలు విద్యాసంస్థలున్నాయి.
వాయురవాణా: ఈ గ్రామానికి సమీపంలో ఉన్న విమానాశ్రయం శంషాబాదులోని రాజీవ్‌గాంధీ అంతర్జాతీయ విమానాశ్రయం. ఇది భూత్పూర్ నుంచి 90 కిమీ దూరంలో ఉంది.
రైలురవాణా: గ్రామానికి రైలు సదుపాయము లేదు. అయిననూ 8 కిమీ దూరంలో ఉన్న మహబూబ్‌నగర్ రైల్వేస్టేషను గ్రామస్థులకు అందుబాటులో ఉంది.
సంగమిత్ర బందోపాధ్యాయ కోల్‌కతా లోని ఇండియన్ స్టాటిస్టికల్ ఇనిస్టిట్యూట్ లో ప్రొఫెసర్ గా పనిచేస్తున్నారు. అనేక పరిశోధనలు చేసి అనేక అవార్డులు పొందారు. 1968 లో పశ్చిమ బెంగాల్ లో జన్మించిన సంఘమిత్ర మధ్యప్రదేశ్ లోని జబల్ పూర్ లో పాఠశాల విద్యను పూర్తి చేశారు. కోల్‌కతా లోని ప్రెసిడెన్సీ కాలేజీలో బి.యస్సీ ఫిజిక్స్ చేశారు. అక్కడే గోల్డ్ మెడల్ కూడా సంపాదించారు.
తెల్లబట్ట అనేది స్త్రీలలో కనిపించే ఒక వైద్యపరమైన సమస్య. దీనిలో తెల్లని లేదా లేత పసుపు రంగు ద్రవాలు యోని నుండి బయటకు వస్తాయి.
ఇది ఒక ప్రధాన సమస్య కాదు వీలైనంత త్వరగా పరిష్కరించుకోవాలి. యోని దాని రసాయన సమతుల్యతను అలాగే యోని కణజాలం యొక్క వశ్యతను సంరక్షించేందుకు ఉపయోగించే యోనిన సహజ రక్షణ యంత్రాంగం కావచ్చు. సైకాలాజిక్ లుకొరియా అనేది ఈస్ట్రోజెన్ ప్రేరేపణ సంబంధిత లుకొరియా .
లుకొరియా సాధారణంగా గర్భిణీ స్త్రీలలో రావచ్చు. ఇది ఈస్ట్రోజెన్ పెరిగినందు వలన యోనికి ఎక్కువ రక్త ప్రసరణ జరుగుతుంది. అడ శిశువులలో గర్భాశయము ఈస్ట్రోజెన్ కి బయటపడినప్పుడు వారికి లుకొరియా కొంత కాలము వరకు ఉంటుంది .లుకొరియా లైంగిక ప్రేరణ ద్వారా కూడా కలుగవచ్చు.
ఈ లుకొరియా యోని ద్వారము వద్ద రద్దీ వలన కలుగుతుంది.పసుపుపచ్చగా ఉన్న సందర్భాలలో లేదా ఒక వాసనను ఇచ్చే సందర్భంలో ఒక వైద్యుడిని సంప్రదించవచ్చు, ఇది అనేక వ్యాధుల ప్రక్రియలకు సంకేతంగా ఉంటుంది, వీటితో సహాసేంద్రీయ బాక్టీరియల్ ఇన్ఫెక్షన్ లేదా లైంగిక సంక్రమణ వ్యాధి రావచ్చు .
ట్రైకో మోనోడ్స్, పారాసిటిక్ ప్రోటోజోవన్ సమూహం, ప్రత్యేకంగా ట్రికోమోనాస్ వాజినాలిస్ వలన కూడా లుకొరియా సంభవిస్తుంది. ఈ వ్యాధి యొక్క సాధారణ లక్షణాలు మంట, దురద, నురుగు వంటి పదార్థం బయటకి రావడం, మందమైన, తెలుపు లేదా పసుపు శ్లేష్మం.
శిశుజననం తరువాత, రక్తనాళము, ఫౌల్-స్మెల్లింగ్ లాచ్యా (రక్తాకణం, శ్లేష్మం, కణజాలం కలిగిన పోస్ట్-పార్టనమ్ యోని విడుదల,) తో పాటు రక్తనాళాలు, రక్తనాళాలు యొక్క వైఫల్యం సంక్రమిస్తుంది .
రాజుగా, దావీదు చేసినటువంటి ఘోర తప్పిదము బత్సెబా యెడల జరిగించినటువంటి వ్యభిచారము, ఆమె భర్త అయిన ఊరియాను హత్య గావించుటకు పురికొల్పెను. దేవుడు నాతాను ప్రవక్త ద్వారా దావీదునకు తప్పు గుర్తు చేసి హెచ్చరించగా, దావీదు పశ్చాత్తపపడెను. దావీదు చేసిన పాపమును బట్టి దేవుడు దావీదును శిక్షించెను. దావీదు కుమారుడైన అబ్షాలోము తండ్రికి విరోధముగా లేచి అతని సింహాసనమును లోపరచుకొనడానికి ప్రయత్నము చెసెను. అబ్షాలోము నుండి తప్పించుకొన్నవాడై, దావీదు జెరూషలేము వీడి, మరలా అబ్షాలోము మరణము తర్వాత యెరూషలేము తిరిగి వచ్చి ఇశ్రాయేలును యేలనారంభించెను. దావీదు ఇశ్రాయేలు రాజ్యమును స్థిరపరచుటలో అనేక యుద్ధములు చేసెను. రక్తసిక్త కార్యములొనరించుట వలన, దేవుని మదిరమును కట్టుటకు దావీదును దేవుడు నిరాకరించెను. దావీదు మరణించక ముందు సొలోమోనును తన వారసునిగా ఎన్నుకొనెను. దేవుని యందు దావీదు చూపిన హృదయ పూర్వక విధేయతను, భక్తిని బట్టి, ఆదర్శమైన రాజుగా గౌరవించబడెను. రాబోయే మెస్సీయ దావీదు వంశావళి నుండి వచ్చునని ప్రవచనాత్మకముగా అనేక లేఖనములలో ప్రవచించబడెను. దావీదు రాసిన కీర్తనలు దేవుని యందు అతనికి గల హృదయ స్థితిని తెలియ జేయును.
సౌలు మరణించిన తరువాత మొదట యూదా వారి మీద రాజుగా ఉండి తరువాత ఇశ్రాయేలు రాజు ఇష్బోషెతు మరణానంతర పరిణామములలో సమైఖ్య పరచబడిన రెండు రాజ్యములకు రాజుగా ఉండెను. బైబిల్ లో వ్రాయబడిన ప్రకారము, యౌవన కాలములో గొర్రెల కాపరిగా ఉన్న దావీదు తరువాత సంగీతకారునిగాను, ప్రత్యర్ధి గొలియాతును చంపడము వలన బహు కీర్థి గడించెను. రాజైన సౌలుకు ఇష్టుడుగాను, సౌలు కుమారుడైన యోనాతానుకు ఆప్త మిత్రుడుగాను ఉండెను. తరువాత దావీదునకు కలిగిన కీర్తిని బట్టి, దేవుడు అతనికి తోడుగా ఉండుటను బట్టి, ఒకవేళ దావీదు తన రాజ్య సింహాసనమును తీసికొనునేమో అని సౌలు భయపడి దావీదు మీద విషపు చూపు నిలిపెను. సౌలు, యోనాతాను యుద్ధములో హతమైన తర్వాత దావీదు యెరూషలేమును స్వాధీనపరచుకొని, దేవుని మందసమును పట్టణములోనికి తీసుకొని వచ్చి, సౌలుచే స్థాపించబడిన రాజ్యమును విస్తరింప చేసెను.
కు చెందిన చరిత్రకారులను బట్టి దావీదు 1000 సమయములో జీవించి ఉండవచ్చు అని పేర్కొన్నారు, ఇది చరిత్రలో దావీదు యొక్క అస్థిత్వమునకు ఆధారము. మొదట్లో చారిత్రకమైన ఆధారము లేనప్పటికిని, దమస్కు రాజు ఇద్దరు శత్రు రాజులపైన తన యొక్క విజయమునకు జ్ఞాపకార్ధముగా ప్రతిష్టించిన శిలాఫలకము పై పేర్కొన్న హీబ్రూ పద సమూహము ‎, ను బట్టి దావీదు యొక్క అస్తిత్వము రూఢీపరచబడినది. పండితులు దీని భాషాంతర అర్ధము " "గా తర్జుమా చేసారు. అయినప్పటికిని చరిత్రకారులు బైబిల్ లో పేర్కొన్న సమైఖ్య సామ్రాజ్యమును గూర్చిన సందేహ నివృత్తి గావించలేకపోయెను.
యూదుల యొక్క లిఖిత, మౌఖిక సంప్రదాయల్లో, బైబిలి లోని నూతన నిభంధనలో దావీదును గూర్చి అధికముగా ప్రస్తావించబడింది. ఆది క్రైస్తవులు యేసు క్రీస్తు యొక్క జీవితమును దావీదు, మెస్సీయాల సూచనలతో సరిపోల్చారు. ఆది క్రైస్తవులు యేసు క్రీస్తు యొక్క జీవితమును దావీదు, మెస్సీయాల సూచనలతో సరిపోల్చారు. యేసు దావీదు వంశావళిలో నుండి వచ్చినట్టు బైబిల్ లో పేర్కొనబడినది. కురాన్ లో, ఇస్లామిక్ యొక్క లిఖిత, మౌఖిక సంప్రదాయల్లో కూడా దావీదును గూర్చి ప్రస్తావించబడినది. శతాబ్ధాలుగా దావీదు యొక్క వ్యక్తిత్వము, స్వభావము అన్ని సాహిత్యములలో, కళలలో స్పూర్థిమంతమైన పాత్రగా ఉపయోగించబడుతున్నది.
దావీదు : బైబిల్ లో సమూయేలు గ్రంధములో వ్రాయబడిన ప్రకారము దావీదు ఇశ్రాయేలు, యూదా సమైఖ్య రాజ్యానికి 2వ రాజు. దావీదు ఇశ్రాయేలు సామ్రాజ్యాన్ని 1040–970 మధ్య పరిపాలించాడు. మత్తయి సువార్త, లూకా సువార్త ప్రకారం యేసు క్రీస్తు యొక్క వంశావళికి మూలపురుషుడు.
ఆరోగ్యమూ హరించుకుపోతుందటున్నారు పరిశోధకులు. ఎందుకంటే ఎక్కువసేపు కూచోవటం వల్ల కండరాల సంకోచ ప్రక్రియ తగ్గిపోయి, లైపోప్రోటీన్ లైపేజ్ అనే ఎంజైమ్ పని చేయటం మానేస్తున్నట్టు కన్సాస్ స్టేట్ యూనివర్సిటీ అధ్యయనంలో బయటపడింది. ఈ ఎంజైమ్ మన శరీరంలోని కొవ్వు, ట్రైగ్లిజరైడ్లు శక్తిగా మారటంలో తోడ్పడుతుంది. ఈ విధంగా ఇది రోజంతా జీవనక్రియలు సజావుగా కొనసాగేలా చేస్తుంది. అయితే ఎక్కువసేపు కూచోవటం ద్వారా మనమే దీన్ని పనిచేయటం ఆపేయాలని శరీరానికి సూచించినట్టు అవుతోందని అధ్యయన కర్త రిచర్డ్ రోజెన్‌క్రాంజ్ చెబుతున్నారు. కూచోవటాన్ని తగ్గించి, తరచుగా అటూఇటూ తిరగటం ద్వారా ఈ ప్రక్రియలు తిరిగి పుంజుకునేలా చేయొచ్చని వివరిస్తున్నారు. ఫలితంగా గుండెజబ్బు, మధుమేహం, పక్షవాతం, రొమ్ము క్యాన్సర్, పెద్దపేగు క్యాన్సర్ వంటి దీర్ఘకాల జబ్బుల ముప్పును తగ్గించుకోవచ్చనీ చెబుతున్నారు. నడక, వ్యాయామం వంటి వాటితోనే సరిపెట్టుకోకుండా. కూచునే సమయాన్ని తగ్గించుకోవటమూ మేలని రిచర్డ్ సూచిస్తున్నారు. చాలాసేపు కూచొని పనిచేసేవాళ్లు మధ్యమధ్యలో లేచి, కాస్త అటూఇటూ తిరిగినా మంచి ఫలితం కనబడుతుండటం గమనార్హమని చెబుతున్నారు.
పిల్లలు బాసింపట్ల వేసి కూర్చుంటారు. గొంతుక కూర్చోవడము, ఒదిగి కూర్చోవడము, దర్పంగా కూర్చోవడము, పొందికగా కూర్చో వడము, ముండ్ల మీద కూర్చున్నట్లు ఇబ్బందిగా కూర్చోవడము, పద్మాసనంలో కూర్చోవడము, కాళ్ళు బార్లా చాపి కూర్చోవడము, కాలు మీద కాలు వేసుకొని కూర్చోవడము ఇలా కూర్చోవడంలో అనేక విధానాలున్నాయి. సందర్బాన్ని బట్టి కూర్చొనే విధానము వుంటుంది.
భారత దేశంలో ఎవరైనా మన ఇంటికి వచ్చినచో వారికి ఉచితాసనమేసి కూర్చో మనడం సామాజిక మర్యాద. అలా చేయకుంటే మర్యాద లేని వారుగా ముద్ర పడి పోతారు. ప్రభువులు, పెద్దలు మొదలగు వారి ఎదుట కూర్చోవడము పిన్న వయస్కులకు మర్యాద కాదు. అలా చేసిన పిన్న వయస్కులు మర్యాద లేని వారిగా మిగిలి పోతారు.
కూర్చోవడం లేదా ఆసీనులు కావడం విశ్రాంతి పొందుటకు మానవులు అవలంబించే ఒక చర్య. నేలపై గానీ లేదా ఏదైనా ఆసనం పై గానీ పిరుదులు ఆనించి కూర్చొని మనిషి సుఖానుభూతి పొందుతాడు.
1986 మార్చి 16న క్రిమినల్‌ చార్లెస్‌ శోభరాజ్‌ ఈ జైలు నుంచి తప్పించుకున్నాడు. అయినా మళ్లీ దొరికిపోయాడు. అప్పటికే పడిన శిక్షతో పాటు పారిపోయినందుకు మరో పదేళ్లు అదనపు శిక్ష పడింది. అస్సాం మాజీ విద్యాశాఖామంత్రి రిపున్‌ బోరా డానియల్‌ టాప్‌నో హత్యకేసులో ప్రధాన నిందితుడు. 2008 జూన్‌ 3న సిబిఐ బోరాను అరెస్టు చేసి ఇదే జైలుకు తరలించారు. డిఎంకె ప్రముఖ నాయకులు, కేంద్ర మాజీ మంత్రులు ఎ.రాజా, ఎం.కె.కనిమొళి, వినోద్‌ గోయంకా, షాహిద్‌ బల్వా, సంజయ్‌ చంద్రా లను 2జీ కేసులో అరెస్టు చేసి ఇదే జైలులో ఉంచారు.
భారత రాజధాని ఢిల్లీ పరిసరాలలో ఉన్న చాణక్యపురి నుంచి 7కిలో మీటర్ల దూరంలో తీహార్‌ గ్రామంలో ఈ జైలు ఉంది. అందుకే ఎక్కువగా తీహార్‌ జైలు అని అంటుంటారు తీహార్ జైలు, దక్షిణ ఆసియా లోనే అతి పెద్ద కారాగార ప్రాంగణము. ఢిల్లీ లోని చాణక్యపురి నుండి 7 కి.మీ. దూరంలో ఉన్న ఈ చెఱసాల అనేక మంది ప్రముఖులకు తన సుదీర్ఘ చరిత్రలో ఆశ్రయమిచ్చింది. కిరణ్ బేడీ ఆధ్వర్యంలో అనేక సంస్కరణలు జరిగి తీహార్ ఆశ్రమం అని కూడ పేరు పొందింది.
ఎందరో రాజకీయ వేత్తలు, పారిశ్రామిక వేత్తలు, హంతకులు, ఉగ్ర వాదులు, ఉద్యమ నాయకులు మొదలైన వారెందరో ఈ జైలులో వుంచ బడ్డారు. కొందరిని ఇక్కడే ఉరి తీశారు.
నరసాపురంలో పోస్టాఫీసు సౌకర్యం, సబ్ పోస్టాఫీసు సౌకర్యం ఉన్నాయి. పోస్ట్ అండ్ టెలిగ్రాఫ్ ఆఫీసు గ్రామానికి 5 నుండి 10 కి.మీ. దూరంలో ఉంది.
లాండ్ లైన్ టెలిఫోన్, పబ్లిక్ ఫోన్ ఆఫీసు, మొబైల్ ఫోన్ మొదలైన సౌకర్యాలు ఉన్నాయి. ఇంటర్నెట్ కెఫె / సామాన్య సేవా కేంద్రం, ప్రైవేటు కొరియర్ గ్రామానికి 5 నుండి 10 కి.మీ. దూరంలో ఉన్నాయి. గ్రామానికి సమీప ప్రాంతాల నుండిప్రైవేటు బస్సులు తిరుగుతున్నాయి. ప్రభుత్వ రవాణా సంస్థ బస్సు సౌకర్యం గ్రామానికి 5 కి.మీ. లోపు దూరంలో ఉంది. ఆటో సౌకర్యం గ్రామానికి 5 నుండి 10 కి.మీ. దూరంలో ఉంది. రైల్వే స్టేషన్, ట్రాక్టరు సౌకర్యం మొదలైనవి గ్రామం నుండి 10 కి.మీ.కి పైబడిన దూరంలో ఉన్నాయి. జిల్లా రహదారి గ్రామం గుండా పోతోంది. ప్రధాన జిల్లా రహదారి గ్రామం నుండి 5 నుండి 10 కి.మీ. దూరంలో ఉంది. జాతీయ రహదారి, రాష్ట్ర రహదారి గ్రామం నుండి 10 కి.మీ.కి పైబడిన దూరంలో ఉన్నాయి. గ్రామంలో తారు రోడ్లు, కంకర రోడ్లు, మట్టిరోడ్లూ ఉన్నాయి.
గ్రామంలో ప్రభుత్వ ప్రాథమిక పాఠశాలలు మూడు, ప్రభుత్వ ప్రాథమికోన్నత పాఠశాల ఒకటి ఉన్నాయి. బాలబడి హిందూపురంలోను, మాధ్యమిక పాఠశాల ధనపురంలోనూ ఉన్నాయి. సమీప జూనియర్ కళాశాల, ప్రభుత్వ ఆర్ట్స్ / సైన్స్ డిగ్రీ కళాశాల, ఇంజనీరింగ్ కళాశాల హిందూపురంలో ఉన్నాయి. సమీప వైద్య కళాశాల అనంతపురంలోను, మేనేజిమెంటు కళాశాల, పాలీటెక్నిక్‌లు హిందూపురంలోనూ ఉన్నాయి. సమీప వృత్తి విద్యా శిక్షణ పాఠశాల పరిగిలోను, అనియత విద్యా కేంద్రం, దివ్యాంగుల ప్రత్యేక పాఠశాల‌లు సేవామందిర్లోనూ ఉన్నాయి.
సమీప సామాజిక ఆరోగ్య కేంద్రం, ప్రాథమిక ఆరోగ్య కేంద్రం, ప్రాథమిక ఆరోగ్య ఉప కేంద్రం గ్రామం నుండి 5 నుండి 10 కి.మీ. దూరంలో ఉన్నాయి. అలోపతి ఆసుపత్రి, ప్రత్యామ్నాయ ఔషధ ఆసుపత్రి, పశు వైద్యశాల, సంచార వైద్య శాల, కుటుంబ సంక్షేమ కేంద్రం గ్రామం నుండి 5 నుండి 10 కి.మీ. దూరంలో ఉన్నాయి. మాతా శిశు సంరక్షణ కేంద్రం, టి. బి వైద్యశాల గ్రామం నుండి 10 కి.మీ. కంటే ఎక్కువ దూరంలో ఉన్నాయి. డిస్పెన్సరీ గ్రామం నుండి 10 కి.మీ. కంటే ఎక్కువ దూరంలో ఉంది.
ఫ్రిక్షను వెల్డింగులో అతుకు లోహాలలో ఒకటి ముందుకు, వెనుకకు కదలు అమరిక వున్న యంత్రభాగంలో స్థిరంగా బంధింపబడి వుండగా, రెందవది విద్యుత్తు లేదా హైడ్రాలిక్ చే తిరుగు యంత్రం యొక్క చక్రంనకు వున్న చట్రంలో నేరుగా బిగింపబడి వుండును. ఇప్పుడు యంత్రాన్ని తిప్పడం మొదలుపెట్టి, చట్రంలోని అతుకవలసిన వస్తువు తనచుట్టూ తాను అక్షాంశంగా తిరుగు చుండగా నెమ్మదిగా స్థిరంగా బిగించబడిన అతుకవలసిన రెంండవ భాగాన్ని నెమ్మదిగా ముందుకు తీసుకువచ్చి మొదటి వస్తువు యొక్క ముందరి భాగానికి తాటింగచెదరు. ఘర్షణ వలన రెండు అంచులు వేడెక్కడం మొదలగును. క్రమంగా స్థిరంగా వున్న భాగాన్ని బలంగా ముందుకు నెట్టెకొలది ఘర్షణ వత్తిడి పెరుగుతుంది. రెండు చివరల ఉష్ణోగ్రత పెరిగి రెండు అంచులవద్ద మెత్తబడి చిన్న ఉబ్బు ఏర్పడుతుంది, కొంతమేర ఉష్ణోగ్రత వలన ఎర్రగా కనిపిస్తుంది. ఇలా ఏర్రగా రంగువచ్చి ఉబ్బు ఏర్పడగానే, తిరుగుతున్న చట్రాన్ని ఆపి, వత్తిడిని అతుకబడిన లోహం చల్లారెవరకు ఉంచెదరు. ఉబ్బుగా ఏర్పడిన భాగాన్నిసానపెట్టి తొలగించెదరు.
అమెరికా వెల్డింగు సంఘం మొదటి సారిగా 1891 లో అమెరికాలో ఫ్రిక్షను వెల్డింగుకు పెటెంటు ఇవ్వడం జరిగింది. అ తరువాతయూరోపు లో ఈవిధానం మీద 1920 నుండి 1944 మధ్యలో పలువురు పెటెంటులను పొందారు, రష్యాలో 1956 లో పెటెంటు ఇచ్చారు. రష్యాలో ఎ.ఐ. చుడికొవ్ ఇందుకు ఆద్యుడు. 1960 నుండి ఈ వెల్డింగు విధానాన్ని, కాటరు పిల్లరు, రాక్‌వెల్ ఇంటర్నెసనల్ వంటి సంస్థలు అభివృద్ధి పరచడం జరిగినది. పశ్చిమదేశాలలో ఈ వెల్డింగు విధానం 1956 లో ప్రవేశపెట్టడం జరిగింది. 1965 లో అమెరికాలో టి.ఎల్.ఒబ్రెల్, ఎం.ఆర్.క్లాటోన్, సి.డి.లాయడ్, లకు పెటెంటు లభించగా కాటరు పిల్లరు ట్రాక్తరు కంపెనికి ఇనెర్టియ వెల్డింగుకు హక్కులు లభించాయి. ఇనెర్టియ వెల్డింగు కూడా ఒక రకమైన ఫ్రిక్షను వెల్డింగు
ఫ్రిక్షను వెల్డింగు అనునది లోహాలను అతికే ఒక విధానం. ఫ్రిక్షను వెల్డింగు అనునది ఒక ఘనస్థితి అతుకు ప్రక్తియ. అనగా అతుకవలసిన లోహ ఫలకాల లేదా తగడుల లేదా వస్తువుల అంచులను ద్రవీకరీంచకనే అతుకు ప్రక్రియ. ఫోర్జ్‌ వెల్డింగు‎, ఎక్స్‌ప్లెసివ్ వెల్డింగు, డిఫ్యూజన్ వెల్డింగు, కోల్డు వెల్డింగు‎ ఇవన్నియు ఘనస్థితి వెల్డింగు పద్ధతులే. అనగా ఘర్షణ లేదా రాపిడి అని అర్థం. రెండు వస్తువుల మధ్య వ్యతిరేక దిశలో కలుగచేయు ఒరయిక లేదా రాపిడిని ఘర్షణ అంటారు. ఉదాహరణకు రెండు అరచేతులను బలంగా నొక్కిపెట్టి ముందుకు వెనుకకు జరపడం కూడా ఘర్షణ. వస్తువుల మధ్య ఘర్షణ వలన ఉష్ణం ఏర్పడును.
ఇది ఇంతకు ముందు చెప్పిన విధంగానే ఫ్రిక్షను వెల్డింగు వంటిదే. తేడా ఎమిటనగా ఈ వెల్డింగు విధానంలో భ్రమించె అతుకవలసిన వస్తువు నేరుగా తిరిగే యంత్రం యొక్క చక్ర చ్ట్రానికి కాకుండగా, మరో ఫ్లైవీల్ కు బిగించెదరు. ఫ్లై వీల్ అనగా తెలుగులో చలచ్చక్రం అని అర్థం. మాములు చక్రం అన్నివైపుల సమాన భారం కలిగి వుండగా, ఈ చలచ్చక్రంలో ఒక అంచువద్ద కాస్త భారం అధికం వుండును. అందెచే బ్రమణం వలన ఎర్పడి, కేంద్రికృతమైన చలనశక్తిని ఉష్ణశక్తీగా మార్చుతుంది.
ఈ వెల్డింగు పద్ధతిలో అతుకు రెండు లోహ వస్తువులలో ఒకటి స్థిరంగా వుండగా, రెండవది అక్షాంశంగా తనచుట్టు తానుతిరుగుతుంది. ఈ వెల్డింగును రెండు రకాలుగా తిరిగి రెండు రకాలు.
అతుకవలసిన వస్తువులను ఒకదాని ఉపరితలం మీద మరొక వస్తువును రుద్ది, ఘర్షణ వలన ఏర్పడిన ఉష్ణంతో రెండింటి అంచుల వద్దనున్న లోహ అణువుల సమ్మేళనం వలన ఏకరూపత వచ్చెలా చెయ్యడం వలన అతుకు ఏర్పడుతుంది. ఘర్షణ వెల్డింగు విధానంలో సజాతీయమైన లోహంలనే కాకుండ భిన్నమైనలోహలను కూడా అతుకవచ్చును.
నిర్వచనం : వేగంగా తిరుగుచున్న పదార్థాల అంచులను బలంగా తాటించి ఘర్షణ ఫలితంగా వెలువడిన ఉష్ణశక్తి ఆధారంగా లోహాలను అతుకు ప్రక్రియ
ఆంధ్రసాహిత్యములో గల అఖండపాండితీమండితము, అత్యంతకఠినమైన గ్రంథములలో ప్రథమగణ్యమైనది. పాలమూరు జిల్లాలో వర్ధిల్లిన జటప్రోలు సంస్థానమున కథీశుడైన శ్రీ సురభి మాధవరాయలవారి చంద్రికాపరిణయ మహాప్రబంధము. కవిత్వములోను, శ్లేషలోను ఇది రామరాజభూషణుని వసుచరిత్రమునకు ప్రతిబింబమువలె ఉంటుంది. కాని ఇందులో వ్యాకరణసాధ్యమైన విచిత్రపదప్రయోగములు తఱచుగా నుండుటచే దీని శైలి వసుచరిత్రమున కంటే కఠినమై పండితులకు కూడా దుర్భేద్యముగా నున్నది. మాధవరాయలు 16వ శతాబ్దిలో జటప్రోలు సంస్థానము నేలిన సర్వజ్ఞ సింగభూపాలుని వంశీకుడు. ఇట్లితడు రామరాజభూషణునకు సమకాలికు డగుచున్నాడు.
మాధవరాయల తండ్రి సురభి మల్లభూపాలుడు పద్మనాయకవంశానికి మూలపురుషుడైన బేతాళనాయకుడుకు 19వ తరం వాడు. ఇతని కుమారుడూ సురభి నరసింగరావు కూడా సంస్కృత కవి.
బలియా స్వాతంత్ర్యసమరవీరులు ఉన్నారు. చిట్టూ పాండే నాయకత్వంలో సాగించిన ఉద్యమంలో బలియాలో 1942 ఆగస్టు 19 నుండి కొన్ని రాజులపాటు బ్రిటిష్ రాజ్‌ రద్దు చేయడంలో సఫలమైయ్యారు. స్వాతంత్ర్యసమరవీరుడు ప్రఖ్యాత మంగల్ పాండే ఈ జిల్లాలో జన్మించాడు. బ్రిటిష్ ప్రభుత్వానికి వ్యతిరేకంగా తుపాకిని నిలిపిన మొదటి వ్యక్తిగా మంగల్ పాండేకు ప్రత్యేక గురింపు ఉంది. చిటు పాండే, మురలి మనోహర్, తారకేశ్వర్ పాండే, గౌరి శంకర్ రాయ్, వందలాది ప్రజలు ఈ జిల్లా నుండి స్వతంత్ర సమరంలో పోరాడారు. మురలి మనోహర్, తారకేశ్వర్ పాండే, గౌరి శంకర్ రాయ్ పార్లమెంటు సభ్యులుగా ఎన్నికచేయబడ్డారు. గౌరి శంకర్ రాయ్ యు.పి శాసనసభ్యుడుగా, యు.పి కౌన్సిల్, ఇండియన్ పార్లమెంటు పార్లమెంటు సభ్యుడు ఆయన ఐక్యరాజ్య సమితికి అద్యక్షత వహించాడు. ఐక్యరాజ్యసమితిలో హిందీలో మాట్లాడిన మొదటి సభ్యుడుగా ఆయనకు ప్రత్యేకత ఉంది.
ప్రముఖ హిందీ సాహిత్యకారులు అనేక మంది బలియాలో జన్మించారు. వీరిలో హజారీ ప్రసాద్ ద్వివేది, పరశురాం చతుర్వేది, అమర్‌కాంత్ మొదలైన వారు ప్రముఖులు. ఈ జిల్లా గంగానది రెండు ప్రధాన నదులు గంగా, ఘఘ్రా మధ్యలో ఉంది. ఇవి ఈ భూమిని అధికంగా సారవంతం చేస్తున్నాయి. బలియా హిందూ పవిత్ర నగరాలలో ఒకటిగా భావించబడుతుంది. భృగు ఆలయం ఉన్న ప్రదేశంలో భృగు మహర్షి నివసించాడని భావిస్తున్నారు. భృగు ఆశ్రమం ముందు గంగానది ప్రవహిస్తుంది. శీతాకాలంలో ఒక మాసకాలం ఉత్సవం నిర్వవహించబడుతుంది. ఈ ఉత్సవానికి
పరిసర గ్రామాల నుండి వస్తుంటారు. ప్రతి సంవత్సరం ఫిబ్రవరి 15 నాడు జరిగే బలియా సోనాదిహ్ మేళాకి కూడా ప్రత్యేక గుర్తింపు ఉంది.
జిల్లాప్రజల ప్రధాన వృత్తి వ్యవసాయం. బలియా పట్టణం వ్యవసాయ ఉత్పత్తులకు ప్రధాన వ్యాపార కూడలిగా ఉంది. జిల్లాలో బలియా, బన్స్దిహ్, రస్ర, బైరియా, సికందర్పూర్, బెల్థారా అనే 6 తాలూకాలు ఉన్నాయి. జిల్లాలో ఒక చక్కెర మిల్లు. ఒక పత్తి మిల్లు, పలు చిన్నతరహా పరిశ్రమలు ఉన్నాయి. మనియర్‌లో పెద్ద ఎత్తున బిందీ తయారు చేస్తారు.
ఉత్తర ప్రదేశ్ రాష్ట్రం లోని జిల్లాలలో బలియా జిల్లా ఒకటి. బలియా ఈ జిల్లాకు కేంద్రం. బలియా జిల్లా అజంగఢ్ డివిజన్‌లో భాగం.
జిల్లాలో సాధారణ ప్రజలలో భోజ్పురి భాష వాడుకలో ఉంది. ఆంగ్లం కూడా నాగరికులలో వాడుకలో ఉంది. ముస్లిములలో ఉర్దూ భాష వాడుకలో ఉంది.
తడి వెల్డింగు లేదా అనగా నీటి అభేధ్య పూరకలోహ కడ్డిలను ఎలక్ట్రోడులుగా ఉపయోగించి లోహాలను అతికెదరు. ఈ విధానంలో వెల్డింగు సమయంలో ఏర్పడు ఆర్కు చుట్టు నీటినుండి వేరుపరచుచూ ఎటువంటి రక్షణ వ్యవస్థ కాని, ముందు జాగ్రత్తలు తీసుకోవడం కాని వుండదు. అందువలన వెల్డింగు అరుకు వెంటనే చల్లబడటం వలన అతుకువద్ద లోహం పెలుసుగా ఏర్పడటం, లోహకఠినత్వం పెరుగు అవకాశం మెండు. అంతే కాకుండ వెల్డింగు సమయంలో ఆర్కు యొక్క కారణం వలన ఆర్కు చుట్టువున్ననీరు విద్యుత్విభ్జన వలన హైడ్రోజన్, ఆక్సిజనుగా విడిపోయి, విడుదల అయ్యిన హైడ్రోజను వెల్డింగు లోహంతో కలిసే అవకాశం కూడా ఉంది. ఈ వెల్డింగు విధానంలో ఏకాంతర విద్యుత్తును/ . ఉపయోగించూతకు వీలు లేదు. అందువలన ఏకముఖ /నేరు విద్యుత్తును వాడెదరు. వాడు కరెంటు మితి 300 నుండి 400 ఆంఫియర్లు వుండును.విడ్యుత్తు ట్రాన్సుఫార్మరు సాధారణంగా నీటి బయటే వుంచి, వాటీనుండి నీటి రక్షిత అభేధ్యరబ్బరు తొడుగులున్నఆనోడు, కేథోడులు నీటిలో వుండును.
నీళ్ళలో వెల్డింగు అనునది నీటిలో మునిగి వున్న లోహవస్తువులను అతుకు విధానం. నీళ్ళలో వున్న లోహ వస్తువులను ఆర్కు వెల్డింగు పద్ధతిలో అతికెదరు. అనగా ఇది లోహాలను విద్యుత్తు ఆర్కు ద్వారా వేడిచేసి, కరగించి అతుకు విధానం. నీళ్ళలో వున్న పడవల, నౌకల అడుగుభాగం పాడైనప్పుడు, పెద్ద ఆనకట్టల యొక్క గేట్లు మరమ్మత్తు/రిపేరు చెయ్యవసినప్పుడు వాటిని బయటికి తీసి వెల్డింగు చెయ్యడం సాధ్యం కాదు అలాంటి వాటిని తప్పనిసరిగా నీళ్ళలో వుండగానే అతుకవలయును. అలాగే సముద్రతీర ప్రాంతాలలో సముద్రంలో నూనె, వాయువులను తీయు బావుల/నూనె క్షేత్రాలనిర్మాణం ప్రపంచమంతటా పెరుగుచున్నది. కనుక అలాంటి తీరప్రాంతంలో సముద్రంలో నూనె బావులను నిర్మించు సమయంలో, మరమ్మత్తులు నీళ్ళలోనే చెయ్యవలసి ఉంది. అలాగే వాటినుండి భూతీరం వరకు నీళ్ళలో వచ్చు గొట్టాల నిర్మాణం, మరమత్తులు నీళ్ళలోనే చెయ్యాలి. అలాగే యుద్ధరంగానికి చెందిన జలాంతర్గామి తనజీవితమంత నీటిలోనే గడపాలి, అటువంటి వాటి మరమత్తులు చెయ్యాలంటే నీళ్ళలో వెల్డింగు విధానమే తప్ప మరో గత్యంతరం లేదు.
నీళ్ళలో వెల్డింగు విధానాన్ని ఆంగ్లంలో లేదా అనికూడా అంటారు. నీళ్ళ లోతు పెరిగే కొలదివాతావరణ వత్తిడికి మించి వత్తిడి ప్రభావం పెరుగుతుంది. హైపర్ అనగా అధికమైన అని అర్థం, అనేది వాతావరణ వత్తిడి కొలమానం.
నీళ్ళలో మునిగివున్న వస్తువుల పై నీటి వత్తిడి కు సమానం. ఇక్కడ అనగా నీటి సాంద్రత లేదా విశిష్ట గురుత్వం. అనగా నీటి లోతు. అందువలన నీటి లోతు పెరిగే కొలది దానిమీద నీరు కలుగచేసె వత్తిడి పెరుగుతుంది. అందువలన నీటిలో వెల్డింగు చేయు నిపుణుడు వత్తిడిని తట్టుకొనేలా చేసిన దుస్తులను ధరించాలి. ఈత తెలిసివుండాలి.
నీటిలో వెల్డింగు చెయ్యు విధానం 100 సంవత్సరాల నుండి వాడుకలో వున్నప్పటికి, రెండవ ప్రపంచ యుద్ధానంతరం యుద్ధ సమయంలో మునిగి పోయిన నౌకలను వెలికి తీయుటకు, పాడైపోయిన వాటిని బాగు చెయ్యుటకు నీళ్లలో వెల్డింగు విధానం బాగా ప్రాముఖ్యత పొందినది. బ్రిటీషు అడ్మిరటి డాక్‌యార్డ్ వారు 1900 మొదట్లో నౌకల అడుగుభాగంలో పాడైన రివిట్లను అతుకుటకై మొదటగా వెల్డింగు చేసినట్లు తెలుస్తున్నది. సా.శ.1946 నాటికి నీటి అభేద్యమైన వెల్డింగు ఎలక్ట్రోడులు వాడుకలోకి వచ్చాయి'